Die regte leer vra egter ook om die regte lewe. Christus het teen die gemeente van Pergamum dat hulle nie optree teen mense wat die leer van Bileam aanhang en uitdra. Wat is nou die leer van Bileam? Vir die antwoord moet ons daarop let dat Bileam God se volk in die woestyn wou vervloek maar dit deur die werk van God se Gees nie kon doen nie. Hy kon met woorde die volk net seën! Sien Num 22-24. As hy God se volk nie kan vervloek nie gee hy koning Balak die raad om ’n fees te organiseer. ’n Fees met baie drank, met mooi Maobitiese vroue waar ook die afgode gedien word. Hy gee die raad dat die mooi vroue van Moab die manne van Israël vir daardie fees sal nooi. Die vroue moes die mans van die verbondsvolk, wat mooi geweet het wie die HERE is, verlei tot sondes. Christus verduidelik dat dit nie so kan wees dat jy bely dat Christus die enigste Heer is en dat jy nogtans saamdoen met die sondige wêreld nie.